Γιώργος Παντελάκος

Ο Γιώργος Παντελάκος είναι Έλληνας πρώην ποδοσφαιριστής, ο οποίος αγωνίστηκε ως τερματοφύλακας για τις ομάδες του Άρη και της Καβάλας.

Καριέρα
Ο Παντελάκος ξεκίνησε να αγωνίζεται από τα τμήματα υποδομής του Άρη Θεσσαλονίκης και στα τέλη της δεκαετίας του '50 μεταγράφηκε στη ΜΕΝΤ. Στη συνέχεια, μετανάστευσε στη Γερμανία, απ' όπου επέστρεψε το καλοκαίρι του 1961, για να αγωνιστεί ως τερματοφύλακας του Άρη.

Αγωνίστηκε για πρώτη φορά στις 28 Ιανουαρίου 1962, στην ήττα των "κίτρινων" από τον Απόλλωνα Αθηνών με 3-1.Εφημερίδα Μακεδονία, 30/1/1962, Σελίδα: 4 Μετά από οκτώ συνεχείς συμμετοχές, υπέστη κάταγμα κνήμης, με αποτέλεσμα να χάσει το υπόλοιπο της χρονιάς.Εφημερίδα Μακεδονία, 20/3/1962, Σελίδα: 4

Επανήλθε στους αγωνιστικούς χώρους στους αγώνες κατάταξης για την ενδέκατη θέση, ενώ την επόμενη χρονιά αποτέλεσε τον δεύτερο τερματοφύλακα της ομάδας, αγωνιζόμενος σε μόλις δύο παιχνίδια της κανονικής σεζόν. Παρ' όλα αυτά, ο προπονητής Μπέλα Πάλφι τον τοποθέτησε κάτω από τα δοκάρια του Άρη στους αγώνες κατάταξης, όπου οι "κίτρινοι" κέρδισαν την παραμονή τους.Εφημερίδα Μακεδονία, 20/6/1963, Σελίδα: 4

Οι εμφανίσεις του στο τέλος της σεζόν, έδωσαν στον Παντελάκο τη θέση του βασικού τερματοφύλακα για το 1963-64, αγωνιζόμενος μέχρι τον Φεβρουάριο του 1964, όταν και υπέστη εξάρθρωση ωμοπλάτης στον αγώνα εναντίον του ΠΑΟΚ.Εφημερίδα Μακεδονία, 4/2/1964, Σελίδα: 4 Επέστρεψε τον Απρίλιο του 1964, συνεχίζοντας και την επόμενη χρονιά, όπου αγωνίστηκε στους ευρωπαϊκούς αγώνες κατά της Ρόμα.Εφημερίδα Μακεδονία, 17/9/1964, Σελίδα: 5Εφημερίδα Μακεδονία, 1/10/1964, Σελίδα: 5Giorgos Pantelakos » Europa League 1964/1965 - worldfootball.net

Ξεκίνησε και την επόμενη σεζόν σαν βασικός, παίζοντας εναντίον της Κολωνίας στο κύπελλο Διεθνών Εκθέσεων.Εφημερίδα Μακεδονία, 27/10/1965, Σελίδα: 7Εφημερίδα Μακεδονία, 17/11/1965, Σελίδα: 5 Μέσα στη σεζόν, τη θέση κάτω από τα δοκάρια πήρε ο Νίκος Χρηστίδης, με αποτέλεσμα από τον Ιανουάριο του 1966 ως το 1969 να αγωνιστεί σε ελάχιστους αγώνες πρωταθλήματος και κυρίως να ξεκουράζει τον Χρηστίδη σε αγώνες κυπέλλου.

Το καλοκαίρι του 1969, μεταγράφηκε στην ομάδα της Καβάλας, με την οποία κατέλαβε την 14η θέση στο πρωτάθλημα του 1970, παίζοντας σε 28 αγώνες.Greece 1969/70 - The Rec.Sport.Soccer Statistics Foundation Στην Καβάλα παρέμεινε για έξι σεζόν, παραμένοντας στις μεσαίες θέσεις του βαθμολογικού πίνακα μέχρι το 1975, όταν η ομάδα του υποβιβάστηκε στη Β' εθνική κατηγορία. Με τους "Αργοναύτες" πραγματοποίησε 182 συμμετοχές στο πρωτάθλημα της Α' εθνικής, πριν αποσυρθεί από την ενεργό δράση σε ηλικία 35 ετών.Greece 1974/75 - The Rec.Sport.Soccer Statistics Foundation

Παραπομπές

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Παντελάκος Γιώργος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Καβάλα
Κατηγορία:Τερματοφύλακες ποδοσφαιριστές